## Naputak za subvencioniranje domaćeg programa organiziranog odmora umirovljenika i mladeži "7 dana u Dalmaciji za 699 k

### NN 62/1999 (18.6.1999.), Naputak za subvencioniranje domaćeg programa organiziranog odmora umirovljenika i mladeži "7 dana u Dalmaciji za 699 k

# **MINISTARSTVO TURIZMA**

Na temelju članka 18. stavak 3. i članka 39. stavak 1. točka 1. Zakona
o sustavu državne uprave ("Narodne novine", broj 75/93.) u provođenju Zakona
o izvršavanju Državnog proračuna Republike Hrvatske za 1999. godinu, ministar
turizma donosi

## **NAPUTAK**

### **ZA SUBVENCIONIRANJE DOMAĆEG PROGRAMA ORGANIZIRANOG ODMORA UMIROVLJENIKA I MLADEŽI "7 DANA U DALMACIJI ZA 699 KN"**

I. OPĆI UVJET

Subvencije mogu ostvariti putničke/turističke agencije (dalje u tekstu:
Agencija) koje za umirovljenike i mladež (dalje u tekstu: Korisnik) organiziraju
paket aranžmane koji uključuju:

- 7 polupansiona u hotelu (u dvo-krevetnoj, ili više-krevetnoj sobi)
po prodajnoj cijeni za odraslog korisnika od 699,00 kn s uključenim PDV-om
(bez boravišne pristojbe), te s odgovarajućim popustom za djecu do 12 godina

- prijevoz autobusom ili vlakom (za otoke transfer plovilima)

II. OBUHVAT SUBVENCIONIRANIH PODRUČJA

Agencija može ostvariti subvenciju za programe na području županija:

- Zadarske

- Šibensko-kninske

- Splitsko-dalmatinske

- Dubrovačko-neretvanske

III. RAZDOBLJE SUBVENCIONIRANJA

Agencija može subvenciju ostvariti za sve programe s polascima u razdoblju:

č 20. lipnja
do 15. listopada 1999.

Uvjet za ostvarivanje subvencije je najmanje 5 uzastopnih grupa korisnika
u kontinuitetu.

IV. IZNOS SUBVENCIJA

Agencija ostvaruje subvenciju koja obuhvaća:

fiksno utvrđenu proviziju u iznosu od 70,00 kn po osobi

trošak autobusnog prijevoza po cijeni od najviše

- za autobus 25-39 sjedala 4,5 kn/km

- za autobus 40-60 sjedala 6,0 kn/km

- za autobus s više od 60 sjedala 9,0 kn/km

cjelokupnu naknadu za cestarine i tunelarine

naknadu cjelokupnog iznosa povratne karte vlakom II. razreda ako se
prijevoz organizira vlakom

trošak prijevoza trajektom na otoke autobusa ili putnika

ukupnu visinu boravišne pristojbe

Subvencija se ostvaruje u cijelosti ako je prosječna popunjenost autobusa
60%.

Za najmanje 5 grupa u kontinuitetu priznaje se prva i zadnja prazna
vožnja.

Priznaje se najkraća relacija od mjesta polaska do odredišta grupe.
Dostavne vožnje do mjesta polaska grupe se ne priznaju. Ako se korisnici
jedne grupe u dolasku i povratku prevoze istim autobusom na više usputnih
odredišta u županijama iz ovog Naputka, subvencija se priznaje za krajnje
odredište.

Ako više agencija koristi isto prijevozno sredstvo zahtjev za subvenciju
podnosi agencija koja je zakupoprimac prijevoza.

Zahtjev za subvenciju podnosi se uz sljedeću dokumentaciju:

- kopiju ugovora sa hotelijerom o zakupu kapaciteta na osnovi polupansiona
po cijeni od 699,00 kn s uključenim PDV-om, a bez uključene boravišne pristojbe

- ovjerenu listu putnika i potvrdu o izvršenom plaćanju na obrascu 7D-2,
koji je sastavni dio ovog Naputka

- obrazac zahtjeva 7D-1, koji je sastavni dio ovog Naputka

- kopiju ili fotokopiju putnog naloga za posebnu vožnju ili kopiju ili
fotokopiju računa za autobusni prijevoz

- kopiju ili fotokopiju računa za plaćenu cestarinu

- kopiju ili fotokopiju računa za trajekt

- kopiju ili fotokopiju računa za vlak II. razreda, ako se korisnici
prevoze vlakom

- fotokopiju osobne iskaznice za mladež do 20 godina i osobe iznad 65
godina starosti

- fotokopiju studentske iskaznice za studente koji su stariji od 20
godina

- fotokopiju odreska posljednje mirovine za umirovljenike (umirovljenici
mogu voditi djecu do 12 godina)

- fotokopiju računa hotela iz kojeg je vidljiv iznos boravišne pristojbe
za korisnike koji su boravili u hotelu.

V. PODNOŠENJE ZAHTJEVA

Zahtjev za subvenciju podnosi se na propisanim obrascima i uz priloženu
potpunu dokumentaciju na adresu:

Ministarstvo turizma (za subvenciju)

Ulica grada Vukovara 78, 10000 Zagreb

Krajnji rok:

15. studenog 1999. godine

Klasa: 421-03/99-01/02
Urbroj: 529-03/98-1
Zagreb, 15. lipnja 1999.

Ministar
**Ivan Herak**

```

       ![](dodatni/372308.gif)
REPUBLIKA HRVATSKA
MINISTARSTVO TURIZMA

						7D-1

ZAHTJEV ZA SUBVENCIJU ZA ODMORIŠNE

PROGRAME MLADEŽI I UMIROVLJENIKA

"7 DANA U DALMACIJI ZA 699 kn"

1. Naziv i sjedište Agencije __________________________________

2. Naziv i sjedište hotela u koji se organizirano upućuju gosti

_________________________________________________________________

3. Mjesto polaska grupe _______________________________________

4. Datum a) polaska grupe ________ b) povratka grupe __________

5. Dužina boravka grupe u turističkom odredištu _______________

6. Naziv i sjedište prijevoznika ______________________________

7. Registarski br. autobusa ____ 8. Broj sjedala u autobusu ____

9. Ukupan broj turista u grupi _________________________________

10. Ostvareni broj kilometara od mjesta polaska do odredišta u odlasku
i povratku (najkraća relacija) ____________________________________

11. Iznos tražene subvencije:

a) ostvareni broj km ___________ X ___________ kn = ___________ kn

b) cestarina, tunelarina ______________________________________

c) trajekt ____________________________________________________

d) vlak II. razred broja osoba ________ X ________ kn = _______ kn

e) Fiksna provizija broj turista _________ X 70 kn =  _________ kn

f) boravišna pristojba broj osoba _______ X _______ kn =_______ kn

12. Naziv i sjedište banke i broj računa Agencije _____________

  Mjesto i datum podnošenja zahtjeva 		Žig i potpis

________________________________________           _____________
```

```

POTVRDA

Kojom odgovorna osoba u hotelu potvrđuje

							7D-2

da je putnička/turistička agencija _____________ podmirila

obvezu za pružene hotelske usluge na temelju ________ polupan-

siona za broj ___________ gostiju prema dolje navedenom popisu,

koji su boravili u hotelu ___________  u razdoblju ___________

1999. godine.

Datum 		Žig 		Ime i prezime i potpis
  					odgovorne osobe u hotelu
 ___________ 			      ____________________________

 POPIS GOSTIJU
 1. _____________________       31. _____________________
 2. _____________________       32. _____________________
 3. _____________________       33. _____________________
 4. _____________________       34. _____________________
 5. _____________________       35. _____________________
 6. _____________________       36. _____________________
 7. _____________________       37. _____________________
 8. _____________________       38. _____________________
 9. _____________________       39. _____________________
10. _____________________       40. _____________________
11. _____________________       41. _____________________
12. _____________________       42. _____________________
13. _____________________       43. _____________________
14. _____________________       44. _____________________
15. _____________________       45. _____________________
16. _____________________       46. _____________________
17. _____________________       47. _____________________
18. _____________________       48. _____________________
19. _____________________       49. _____________________
20. _____________________       50. _____________________
21. _____________________       51. _____________________
22. _____________________       52. _____________________
23. _____________________       53. _____________________
24. _____________________       54. _____________________
25. _____________________       55. _____________________
26. _____________________       56. _____________________
27. _____________________       57. _____________________
28. _____________________       58. _____________________
29. _____________________       59. _____________________
30. _____________________       60. _____________________

		Žig 		    Ime i prezima i potpis
				   odgovorne osobe u hotelu
				____________________________
```

Naputak, NN 62/1999-1156